Engo | Vir Ons Kinders 2017
Die Vrystaat Jeugsorgsentrums is ‘n nie-winsgewende organisasie wat kinders voltyds versorg wat deur die Kinderhof van hulle ouerhuise verwyder is omdat hulle `n behoefte het aan sorg en beskerming.
Engo het R1933 per maand of R66.45 per dag nodig om aan al die behoeftes van ‘n kind te voorsien. Dit sluit kos, klere, vervoer, medies en onderwys in. Dit sluit personeelsalarisse uit.
Daar word meer as 800 kinders tussen die ouderdom van 0 en 18 jaar in 34 Jeugsorgsentrums en huise regoor die Vrystaat versorg. Die sentrums en huise skep ‘n huislike atmosfeer vir kinders en is geleë binne die gemeenskap. Die doel is om kinders binne die gemeenskap te laat inpas. Daar word ook addisioneel hulp verleen aan ongeveer 3 000 kinders wat in risiko omstandighede leef.
Die Staat voorsien in sowat 60% van begrotingsbehoeftes wat nodig is om die kinders te versorg. Alle ander fondse moet deur insamelingsprojekte soos die “Vir Ons Kinders” Projek ingesamel word.
Die “Vir ons Kinders” Projek ten bate van die Vrystaat Jeugsorgsentrums.
Volksblad Kos & Kuns Mark
Nuus - Belangrike datums en betalings
Dit is vanjaar Engo se 9de Vir Ons Kinders-projek. Wanneer ‘n kind by die Jeugsorgsentrum verjaar, hou ons ook graag partytjie en daarom is daar besluit om hierdie 9de Vir Ons Kinders-projek ook met ‘n partytjie af te skop.
Die Vir Ons Kinders-projek is ‘n provinsiale fondsinsamelingsprojek waarby al die subprogramme van Engo dwarsoor die Vrystaat geleentheid kry om fondse vir hul spesifieke subprogram in te samel. Hierdie afdelings is soos vlg:
· Engo Kinder- en Jeugsorg – daar is 34 Jeugsorgsentrums in die Vrystaat wat omsien na ongeveer 800 kinders per jaar;
· Engo Bejaardesorg – daar is 20 Sentrums vir bejaardes in die Vrystaat;
· Engo Gesinsorg – daar is 11 Kantore wat dienste lewer ;
· Engo Gestremdesorg en
· Engo Aannemingsdienste.
Deur ‘n donasie van R30 kaartjie word daar ‘n verskil gemaak op een van hierdie terreine. Met ‘n donasie van die R30 kaartjie sê u ook: Ek Gee Om.
· Ek gee om vir die kind wat so seergekry het, dat hy/sy nog nooit werklik kind was nie
· Ek gee om vir die gesin wat nie oor die middele beskik om genoeg kos op die tafel te sit of warm te gaan slaap nie
· Ek gee om vir die bejaarde wie glad nie meer beheer oor enige van sy of haar funksies het nie
· Ek gee om vir die gestremde persoon wat elke dag versorg moet word en
· Ek gee om vir die ongebore baba wat hoop op ‘n gelukkige gesin
Engo is dankbaar vir borge wat reeds vir baie jare sê: Ek Gee Om. Ons drie hoofborge is:
· Volksblad Sentrale Plaaslike koerante
· Radio Rosestad
· Imperial Bloemfontein
Kaartjies sal beskikbaar wees by al die subprogramme van Engo.
Kry ‘n kaartjie van R30 en sê: Ek Gee Om.
Radio Rosestad Interview (23 May 2017)
Radio Rosestad Interview 12 July 2017
Radio Rosestad interview 7 August 2017
ENGO se Vir Ons Kinders is trots om elke jaar deel te wees van die Bloemskou. Hierdie jaar was ENGO in die Tulip Saal waar besoekers kaartjies kon kry vir die Chev Utility 1.4 vir ‘n donasie van slegs R30.
Baie dankie aan Bloemskou wat dit moontlik gemaak het vir ons om daar te wees!
Die Vir Ons Kinders Projek is deel van die Volksblad Kos & Kunsmark. Kaartjies vir die Chev Utility 1.4 bakkie is beskikbaar by die mark. Maak seker jy besoek die mark op die volgende datums en gee jou donasie van R30 vir die kans op die ongelooflike bakkie. Die volgende mark dae is: 29 Julie 2017, 26 Augustus 2017 en 23 September 2017. Kry jou kaartjie voor die sluitingsdatum van 20 Oktober 2017.
ENGO is by die Kunstefees!
Die Vir Ons Kinders Projek is by nommer 12 in die Laan….maak seker jy kom kuier en gee jou R30 donasie vir die kans om die Chevy Utility 1.4 te wen!
Maak ‘n draai, ontmoet vir OMGIE, ENGO se mascott en wys jy gee om met jou R30 donasie!
Engo is die grootste nie-regeringsorganisasie in die Vrystaat en bestaan uit 34 Kinder- en Jeugsorgsentrums, 20 Bejaardesorgsentrums en verskeie Maatskaplike dienste. Vele projekte word jaarliks aangepak om fondse vir kinders in nood in te samel. Die “Vir ons Kinders-projek” ten bate van Engo Vrystaat is een van die projekte.
Die “Vir ons Kinders-projek” is Engo se ankerprojek wat elke jaar plaasvind en is ‘n groot inspuiting vir ons 34 Jeugsorgsentrums regoor die Vrystaat. Met ‘n donasie van R30 staan jy dan ‘n kans om ‘n Chev Utility 1.4 bakkie ter waarde van R165 000 te wen.
Die sluitingsdatum van die kompetisie is 20 Oktober 2017. Vyf finaliste sal in November 2017 aangekondig word met die hulp van PWC en die finale trekkingsfunksie is dan op 1 Desember 2017.
Kaartjies is beskikbaar by alle Engo kantore en sentrums en lesers kan op Engo se webblad (www.engo.co.za) gaan kyk na waar ons sentrums geleë is.
Indien u buite die Vrystaat woon kan ‘n elektroniese betaling gedoen word om ‘n kaartjie te bekom. Inbetalings kan gedoen word by:
Rekening naam: Hoofbestuur van Jeugsorgsentrums in die Vrystaat
Tak kode: 633256
Rekening nommer: 4064988779
Verwysing: VK – met u naam.
Stuur dan asseblief die bewys van betaling na info@engo.co.za met die volgende besonderhede om ons in staat te stel om die kaartjie vir u te voltooi en terug te stuur:
U naam en van
U kontak nommer
Skakel gerus 051 407 7200 vir meer inligting of stuur gerus ‘n epos na info@engo.co.za
Die “Vir ons Kinders-projek” word moontlik gemaak met die samewerking van ons borge; Imperial Bloemfontein, Radio Rosestad en Volksblad Sentrale Plaaslike Koerante.